Posted by: Smiley | 2007/05/14
Hi Doc. Net gou weer agtergrond voor u my met navraag help: ek is 31, vroulik en het matige Mitral Valve Prolapse.
Laaste paar weke kry ek steekpyne in my linkerbors. Ek het gister-aand omtrent nie geslaap nie omdat ek kort-kort wakker geword het daarvan. Dit gebeur soms in die dag ook. Ek gebruik geen medikasie op die oomblik nie (behalwe vir Simvistatin en MvitM) Ek word deesdae aan en af deur 2 verskeie Kardioloë behandel en die 1 Kardioloog het gesê ek moet die Sotacor en Florinef drink soos nodig om simptome soos Atriale Fibrillasies onder beheer te kry en die ander Kardioloog is van mening dat ek dit kronies moet drink. In die laaste 5 maande het ek 4 keer AF-episodes gehad. My rustende pols is gemiddeld 80. Gemiddelde Bloeddruk laag (100/70).
Ek weet, nadat hul Angiogram gedoen het, dat my Kroonare skoon is. Waarom dan die steekpyne? Ek het in 2005 'n Totale abdom. Histerektomie gehad (het nog 2 eierstokke) en onlangs is my hormone getoets en dit is in orde. Daarom wonder ek of die steekpyne in linkerbors van MVP kan wees? Sal dit help as ek die Sotacor en Florinef neem soos deur die 2de Kardioloog voorgeskryf? Ek is kronies moeg en duiselig en wil regtig nie vir altyd so voel nie.
Ja MVP kan hartpyne veroorsaak en dalk sal dit 'n goeie idée wees om maar jou sotacor etc te gebruik. Kyk ook net, as dit seer is as jy diep asemhaal of as jy op die plek druk, is dit dalk nie hart nie, maar long of tussenrib spiertjies, of rib gewriggies wat onsteking in het.